Foreningen By og Land - Halsnæs
Bestyrelsesmøde den  1. oktober 2009  kl. 19:30 i Gangforeningens lokaler i Frederiksværk.

Deltagere: Kirsten Møller, Anne Wegener, Bent Jensen, Ole Poulsen, Leif Jeppesen, Ilse Jeppesen, Bengt Sørensen, Marianne Andreasen.
Afbud fra Jette Avlund og Solveig Eriksen.

DAGSORDEN:

1.	Meddelelser
2.	Præmiering. Den aktuelle 3. oktober kl. 11, samt proceduren fremover.
3.	Kommuneplanindsigelsen, fortsat arbejde.
4.	Nye lokalplaner.
5.	Åbne arrangementer. Tænk gerne over forslag.
6.	Mødekalender (tag din kalender med).
7.	Eventuelt.
8.	Næste møde.

Ad 1: Meddelelser:

Formanden oplyste, at der havde været møde i Kulturelt Samråd, der skulle have ny sekretær. Kommunen var i øvrigt ved at forberede en ændring af organisationen, hvorved kulturelt udvalg ville blive nedlagt. Opgaverne ville blive overført til “Udvalget for børn og kultur”.
Fiskeriets og Havnens Hus havde arrangeret en flot udstilling med forslag fra unge arkitektstuderende til udvikling af Hundested havn.
Som led i Halsnæs Kommunes deltagelse i kulturarvsprojektet planlægges en international konference. Der er møde i kommunen derom d. 20. okt. Kl. 16. Kirsten og Anne deltager.

Ad 2: Præmiering. Den aktuelle 3. oktober kl. 11, samt proceduren fremover.
De praktiske detaljer blev aftalt. Udvalget blev opfordret til at komme med forslag til fremtidig procedure, så der fremover ville være en fast plan for udpegningen og offentliggørelse deraf. Det overvejes, om det ville være hensigtsmæssigt at flytte udnævnelsen til Arkitekturens dag. Mulighed for at søge om tilskud fra Arkitektforbundet! 

Ad 3: Kommuneplanindsigelsen
Foreningens henvendelser om kommuneplanen og lokalplaner og enkelte medlemmers individuelle indsigelser mv. blev diskuteret. Der var enighed om nu at afvente kommunens behandling af kommuneplanen. Interesserede medlemmer fra Hundested tager individuel kontakt om en henvendelse vedrørende 2007/23064: Forslag til Lokalplan 93 for et vejareal og en ny kaj ved sydmolen i Trafikhavnen og miljørapport for lokalplanen.

Ad 4: Der var ingen konkrete initiativer herom.
Kirsten tager kontakt med Per Godtfredsen angående foto- og billedsamling hos Købmand Vad i Liseleje.

Ad 5: Åbne arrangementer:

•	Onsdag d. 20. januar 2010 afholdes er fællesarrangement med Frederiksværk Historiske Forening: Parcelhus og udviklingen i andre boligformer.
•	Det blev besluttet at forberede deltagelse i næste års krudtværksfestival - evt. sammen med andre foreninger.
•	Generalforsamlingsarrangementet blev drøftet. Evt. emner kunne være:
•	Møde med en eller flere nye byrådsmedlemmer
•	Møde med formændene for handelsstandsforeningerne i Frederiksværk og Hundested om visioner for byudvikling sammen med erhvervslivet, forretningsfacader, skiltning, gadedesign mv.  - evt. sammen med Bonnie Mürsch og evt. med Loft, der har erfaring fra udviklingen af Gl. Kongevej.
•	Udviklingen af skove og grønne områder i Halsnæs - evt. i samarbejde med Danmarks Naturfredningsforening.
•	Udviklingen i forbindelse med fritliggende gårde i kommunen. 

Ad 6: Mødekalender

Julebestyrelsesmødet afholdes onsdag d. 2. december 2009 kl. 18 hos Kirsten
Bestyrelsesmøde mandag d. 11. januar 2010 kl. 19:30 i Frederiksværk.
Generalforsamling planlægges foreløbig til tirsdag d. 16. marts 2010 kl. 19 i Hundested.

Ad 7: Eventuelt
Formanden refererede om en samtale med direktøren for lokalbanerne om planerne for stationsbygningerne - der vil komme nærmere i løbet af næste år.

Medlemslisten skal udbygges med mailadresser, og forskellige initiativer til udbygning af kontakten med medlemmer forberedes.